


Munkaerő-felvétellel kapcsolatos személyes adatok kezelésére vonatkozó adatkezelési tájékoztató
A Mater Salvatoris Lelkigyakorlatos Ház (székhely: székhely: 2100 Gödöllő-Máriabesnyő, Kapucinusok tere 3.; adószám: 18660221-2-13; „Lelkigyakorlatos Ház”) az Európai Unió és a Tanács 2016/679. számú rendelete („Rendelet”) 13. cikkének való megfelelés érdekében az alábbiakban tájékoztatja a személyes adatai kezeléséről a munkaerő-felvétellel kapcsolatban:
Adatvédelmi tisztviselő
[bookmark: _Hlk9265637][bookmark: _Hlk9266473][bookmark: _Hlk89268910]A Lelkigyakorlatos Háznál adatvédelmi tisztviselő kinevezésére került sor. A Lelkigyakorlatos Ház adatvédelmi tisztviselője a Marczali Ügyvédi Iroda, elérhetősége: adatvedelem@vaciegyhazmegye.hu.
Az adatkezelés célja és jogalapja
A Lelkigyakorlatos Ház az álláshirdetésre történő jelentkezés, valamint a személyes interjúk során megadott személyes adatokat meghirdetett pozíció betöltése és a pozícióra megfelelő munkavállaló kiválasztása céljából kezeli.
Az adatkezelés jogalapja a Lelkigyakorlatos Ház jogos érdeke (Rendelet 6. cikk (1) bekezdés f) pont). A Lelkigyakorlatos Ház jogos érdeke, hogy az álláshirdetésre érkező önéletrajzokat kezelje, a megküldött önéletrajzok alapján kiválassza azokat a jelentkezőket, akiket személyesen meg kíván hallgatni, illetve a személyes interjúk során az interjút folytatók jegyzeteket készítsenek a munkaerőfelvételről való döntés meghozatala érdekében.
Személyes adatok címzettjei
Az elektronikusan megküldött dokumentumokban szereplő személyes adatokat a Lelkigyakorlatos Ház a informatikai szolgáltatást nyújtó Váci Egyházmegye (székhely: 2600 Vác, Migazzi Kristóf tér 1.) részére teszi hozzáférhetővé.
A Lelkigyakorlatos Ház a személyes adatok harmadik országba, illetve nemzetközi szervezet részére nem továbbítja.
Az adatkezelés időtartama
A Lelkigyakorlatos Ház az Ön által megadott személyes adatokat az adott pozícióra felvett munkavállaló próbaidejének leteltéig kezeli. 
Az Ön adatkezeléssel kapcsolatos jogai
Az adatkezeléssel kapcsolatos jogai gyakorlása érdekében a Lelkigyakorlatos Ház adatvédelmi tisztviselőjéhez az adatvedelem@vaciegyhazmegye.hu e-mail címen fordulhat. 
A Lelkigyakorlatos Ház az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. A Lelkigyakorlatos Ház szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Lelkigyakorlatos Ház a késedelem okainak megjelölésével a kérelem kézhezvételétől számított egy hónapon belül tájékoztatja Önt.
A személyes adatai kezelésével kapcsolatban A Lelkigyakorlatos Háznál az alábbi érintetti jogokat gyakorolhatja:
Hozzáféréshez való jog
Tájékoztatást kérhet a Lelkigyakorlatos Háztól a személyes adatai kezelése tekintetében. 
Ha a Lelkigyakorlatos Ház a személyes adatait kezeli, akkor jogosult arra, hogy megismerje, hogy 
a Lelkigyakorlatos Ház milyen személyes adatait, milyen jogalapon, milyen adatkezelési cél miatt, mennyi ideig kezeli, 
a Lelkigyakorlatos Ház kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
milyen forrásból származnak a személyes adatai,
a Lelkigyakorlatos Ház alkalmaz-e automatizált döntéshozatalt, valamint annak logikáját, ideértve a profilalkotást is.
A Lelkigyakorlatos Ház az adatkezelés tárgyát képező személyes adatok másolatát az Ön erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel.
Az adatbiztonsági követelmények teljesülése és az Ön jogainak védelme érdekében a Lelkigyakorlatos Ház meg kell, hogy győződjön az érintett és az Ön személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.
Helyesbítéshez való jog
Ön jogosult a Lelkigyakorlatos Háztól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait. 
Amennyiben Ön hitelt érdemlően igazolni tudja a helyesbített adat pontosságát, a Lelkigyakorlatos Ház a kérést legfeljebb egy hónapon belül teljesíti és erről Önt az Ön által megadott elérhetőségen értesíti.
Törléshez való jog
Kérheti, hogy a Lelkigyakorlatos Ház törölje a személyes adatait.
A Lelkigyakorlatos Ház indokolatlan késedelem nélkül törli az Ön személyes adatait, ha (i) a Lelkigyakorlatos Háznak nincs szüksége a személyes adatokra abból a célból, amely célból gyűjtötte vagy kezelte, (ii) a Lelkigyakorlatos Ház a személyes adatait jogellenesen kezelte, (iii) a Lelkigyakorlatos Ház jogi kötelezettsége teljesítéséhez köteles a személyes adatokat törölni. 
Ha a Lelkigyakorlatos Ház nyilvánosságra hozta a személyes adatokat és azt törölni köteles, akkor megtesz minden tőle elvárhatót annak érdekében, hogy tájékoztassa a személyes adatot kezelőket, hogy Ön kérelmezte tőlük az adott személyes adatokra mutató linkek vagy a személyes adatok másolatának, illetve másodpéldányának törlését.
Adatkezelés korlátozásához való jog
Ön kérheti, hogy a személyes adatai kezelését a Lelkigyakorlatos Ház korlátozza, ha 
1. Ön vitatja a személyes adatok pontosságát (ebben az esetben a Lelkigyakorlatos Ház arra az időtartamra korlátozza az adatkezelést, amíg ellenőrzi a személyes adatok pontosságát), 
az adatkezelés jogellenes, Ön a személyes adatok törlését ellenzi, és ehelyett kéri azok felhasználásának korlátozását 
a Lelkigyakorlatos Háznak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy
Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy a Lelkigyakorlatos Ház jogos indokai elsőbbséget élveznek-e az érintett jogos indokaival szemben).
Az adatkezelés korlátozása esetén a Lelkigyakorlatos Ház a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében vagy az Európai Unió, illetve valamely tagállam fontos közérdekéből kezelheti.
Tiltakozáshoz való jog
Ön tiltakozhat az adatkezelés ellen, ha álláspontja szerint a Lelkigyakorlatos Ház a személyes adatát a jelen adatkezelési tájékoztatóban megjelölt céllal összefüggésben nem megfelelően kezeli. 
Ebben az esetben a Lelkigyakorlatos Háznak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak
Jogsértés esetén tehető lépések
Amennyiben álláspontja szerint a Lelkigyakorlatos Ház megsértette a jogait a személyes adatok kezelése során, akkor kapcsolatba léphet a Lelkigyakorlatos Ház adatvédelmi tisztviselőjével az adatvedelem@vaciegyhazmegye.hu e-mail címen.
A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
[bookmark: _Hlk80795937]A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Lelkigyakorlatos Ház székhelye szerint illetékes törvényszéknél nyújtja-e be keresetét.

